Diari Oficial de la Generalitat Valenciana


Sumari del DOGV 4459, del 13-03-2003 (2003/2546)

ORDE d'11 de febrer de 2003, de la Conselleria de Justícia i Administracions Públiques, per la qual s'aprova la creació i classificació del lloc de tresoreria i dels llocs de secretaria i intervenció en classe primera de l'entitat Metropolitana de Servicis Hidràulics.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4459

Data del DOGV
:   13-03-2003

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2003/2546


Data del document
:   11-02-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * professió administrativa
    * administració local
    * qualificació del personal
    * comptable

ORDE d'11 de febrer de 2003, de la Conselleria de Justícia i Administracions Públiques, per la qual s'aprova la creació i classificació del lloc de tresoreria i dels llocs de secretaria i intervenció en classe primera de l'entitat Metropolitana de Servicis Hidràulics. [2003/2546]
  
L'Assemblea de l'Entitat Metropolitana de Servicis Hidràulics, en sessió celebrada el dia 22 d'octubre de 2002, va adoptar l'acord de creació dels llocs de secretaria i intervenció i la seua classificació en secretaria i intervenció de classe primera, respectivament.
  
Així mateix, se sol·licita d'esta Conselleria de Justícia i Administracions Públiques la creació del lloc de tresoreria, i està reservada la seua provisió a funcionaris d'Administració local amb habilitació de caràcter nacional de la subescala d'intervenció tresoreria.
  
Vist el que disposa l'article 2 del Reial Decret 1732/1994, de 29 de juliol, en l'apartat a) del qual establix que les secretaries de classe primera estan reservades a funcionaris pertanyents a la subescala de secretaria, categoria superior; en l'apartat d)) que les intervencions de classe primera estan reservats a funcionaris pertanyents a la subescala d'intervenció tresoreria, categoria superior, sense perjuí del que disposa la disposició transitòria primera 2 e) del Reial Decret 1174/1987, de 18 de setembre; i en l'apartat f) que en les corporacions locals amb secretaria de classe primera hi haurà un lloc de treball denominat tresoreria, reservat a funcionaris pertanyents a la subescala d'intervenció tresoreria, sense perjuí del que preveu l'apartat 2 f) de la disposició transitòria primera del Reial Decret 1174/1987, de 18 de setembre.
  
En virtut d'això, i en ús de les competències atribuïdes pels articles 2.2 a) i 4 del Decret 159/1997, de 29 d'abril, del Govern Valencià, pel qual s'aprova el Reglament Regulador de les Competències de la Generalitat Valenciana relatives als Funcionaris d'Administració Local amb Habilitació de Caràcter Nacional,
  
ORDENE
  
Primer
  
Crear i classificar el lloc de treball de secretaria de l'Entitat Metropolitana de Servicis Hidràulics en secretaria de classe primera, i queda reservat a funcionaris pertanyents a la subescala de secretaria, categoria superior.
  
Segon
  
Crear i classificar el lloc de treball d'intervenció de l'Entitat Metropolitana de Servicis Hidràulics en intervenció de classe primera, i queda reservat a funcionaris pertanyents a la subescala d'intervenció, categoria superior, sense perjuí dels previst en la disposició transitòria primera 2 e) del Reial Decret 1174/1987, de 18 de setembre.
  
Tercer
  
Crear i classificar el lloc de tresoreria de l'Entitat Metropolitana de Servicis Hidràulics, i està reservada la seua provisió a funcionaris d'administració local amb habilitació de caràcter nacional de la subescala d'intervenció tresoreria, sense perjuí del que preveu l'apartat 2 f) de la disposició transitòria primera del Reial Decret 1174/1987, de 18 de setembre.
  
Contra esta orde es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà al de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciós Administratiu, sense perjuí que s'utilitze qualsevol altra via que es considere oportuna.
  
València, 11 de febrer de 2003
  
El conseller de Justícia i Administracions Públiques,